लखनऊ. यूपी चुनाव में 4853 कैंडिडेट उतरे हैं, इनमें से हर तीसरे शख्स पर क्रिमिनल केस है और 1457 लोग करोड़पति हैं। एसोसिएशन फॉर डेमोक्रेटिक रिफॉर्म्स (ADR) की रिपोर्ट्स के मुताबिक दागियों में ऐसे भी कैंडिडेट ऐसे भी है, जिन पर रेप, मर्डर और किडनैपिंग जैसे आरोप हैं। एडीआर ने बताया कि 4853 कैंडिडेट्स में से 4823 कैंडिडेट्स ने अपने एफिडेविट दाखिल किए। इसके बेस पर रिपोर्ट तैयार की गई। 31 कैंडिडेट्स के एफिडेविट क्लियर नहीं थे। 8% बढ़ गए सीरियस क्राइमवाले कैंडिडेट...
- यूपी इलेक्शन वॉच और एडीआर की रिपोर्ट के मुताबिक, 18% यानी 859 कैंडिडेट्स पर क्रिमिनल केस हैं, इनमें 15% यानी 704 पर सीरियस क्रिमिनल केस हैं।
- 2012 में क्रिमिनल कैंडिडेट्स 19% थे। पिछले चुनाव के मुकाबले सीरियस क्रिमिनल केसेज वाले कैंडिडेट्स की तादाद में 8% की बढ़ोतरी हुई है।
- 2017 के चुनावों में 62 कैंडिडेट्स पर मर्डर, 148 पर अटेम्प टु मर्डर और 38 पर महिलाओं के खिलाफ क्राइम और रेप जैसे आरोप हैं। इसके अलावा 34 पर किडनैपिंग, 22 पर सांप्रदायिक सद्भाव बिगाड़ने का आरोप है।
किस पार्टी के, कितने कैंडिडेट दागी?
- एडीआर के मुताबिक सातों फेज में उतरे कैंडिडेट्स में BSP के 40%, BJP के 36%, SP के 37% और कांग्रेस के 32% कैंडिडेट्स पर क्रिमिनल केस हैं।
- सीरियस क्राइम की बात करें तो BSP के 31%, SP के 29%, BJP के 26% और कांग्रेस के 22% कैंडिडेट्स पर सीरियस क्रिमिनल केस हैं।
- 38% यानी 152 विधानसभाएं ऐसी हैं, जहां 3 या उससे ज्यादा कैंडिडेट्स पर क्रिमिनल केस हैं।
करोड़पतियों की एवरेज संपत्ति 1.91Cr
- एडीआर के मुताबिक, 30% यानी 1,457 करोड़पतियों की एवरेज संपत्ति 1.91 करोड़ रुपए है। 2012 में करोड़पतियों की तादाद 1319 यानी 20% थी।
- 453 कैंडिडेट्स ने अपनी संपत्ति 5 करोड़ बताई है। BSP के 84% कैंिडडेट्स करोड़पति हैं। बीएसपी कैंडिडेट्स का एवरेज एसेट 6.27 करोड़ है।
- BJP और SP के 79% कैंडिडेट्स करोड़पति हैं। एवरेज एसेट की बात करें तो BJP में ये 5 और SP में 4.38 करोड़ है।
- कांग्रेस में 66% करोड़पति कैंडिडेट हैं और इनकी एवरेज एसेट 6.3 करोड़ है।
जीरो एसेट वाले 13 कैंडिडेट्स
- एडीआर के मुताबिक 13 कैंडिडेट्स ने अपनी एसेट जीरो बताई है। इनमें से 2 वाराणसी के हैं, जहां सातवें फेज में वोटिंग होनी है।
- 411 कैंडिडेट्स ने अपनी संपत्ति एक लाख से कम बताई है। 25% यानी 1210 ने अपने पैन कार्ड की डिटेल नहीं दी है। 58% यानी 2,790 कैंडिडेट्स ने अपनी इनकमटैक्स रिटर्न की डिटेल भी नहीं दी है। इनमें से कुछ कैंडिडेट ऐसे हैं, जिन्हें इनकम टैक्स से छूट मिली हुई है।
- 218 कैंडिडेट्स ऐसे हैं, जिनकी संपत्ति 1 करोड़ से ज्यादा है, लेकिन उन्होंने अपनी इनकमटैक्स डिटेल शो नहीं की है।
41% कैंडिडेट्स की एजुकेशन 12वीं से कम
- एडीआर के मुताबिक, 1991 यानी 41% कैंडिडेट्स की उनकी एजुकेशन 12वीं से कम है। 2299 यानी 48% कैंडिडेट ग्रैजुएट या उससे ऊपर की शिक्षा हासिल कर चुके हैं।
- 54 कैंडिडेट्स ने कहा कि वो अनपढ़ हैं और 356 कैंडिडेट्स ने खुद को "जस्ट लिट्रेट' का दर्जा दिया है।
चुनाव मैदान में 9% महिलाएं
- रिपोर्ट में बताया गया कि 3334 कैंडिडेट्स (69%) ने अपनी एज 25 से 40 साल के बीच बताई है। 1440 (30%) कैंडिडेट्स की एज 51 से 80 के बीच है। 7 कैंडिडेट्स की उम्र 80 से ऊपर है, जबकि 2 कैंडिडेट 24 साल से कम हैं। 40 कैंडिडेट्स ने अपनी उम्र ही नहीं शो की है।
- 445 यानी 9% महिलाएं 2017 के चुनाव में उतरी हैं। 2012 में 8% यानी 6590 कैंडिडेट्स में 527 कैंडिडेट्स महिला थीं।
hin_Deva hin_Deva hin_Deva hin_Deva hin_Deva bho_Deva hin_Deva hin_Deva hin_Deva hin_Deva hin_Deva hin_Deva hin_Deva kas_Deva hin_Deva hin_Deva hin_Deva bho_Deva awa_Deva hin_Deva awa_Deva hin_Deva awa_Deva